মুক্তিযোদ্ধা জনাব আলী অভিযোগ করে জানান, ২ মেয়ে ও ১ ছেলে বিশ্ববিদ্যালয় থেকে উচ্চশিক্ষা নিলেও কোন সরকারি চাকুরী পাননি তারা। এমন কি মুক্তিযোদ্ধার নির্ধারিত কোঠাতেও সামান্য একটা চাকুরী জোটেনি তার সন্তানদের। অনেক চেষ্টাতে চাকুরী না হলেও মেয়েদের বিয়ে দিয়েছেন ভালোভাবেই। তবে সংসারের হাল ধরতে এখনো চাকুরীর সন্ধানে ছুটছেন তার একমাত্র ছেলে। স্থানীয় চিনিকলে সামান্য বেতনে চাকুরী করে ছেলে মেয়েদের লেখাপড়ার খরচসহ কষ্টার্জিত অর্থ দিয়ে সংসার চালাতেন তিনি। মরনপন মুক্তিযুদ্ধের পর চিনিকলের শ্রমিক হয়ে রক্ত-ঘাম ঝরানো সংগ্রামী জীবন শেষে অবসর গ্রহনের পর যখন বাঁকী জীবন সুখে-সাচ্ছন্দ্যে কাটানোর কথা, ঠিক তখনই তার উপর ভর করে জীবন নাশক ওই ব্যাধিগুলো। তিনি বলেন, “ আমার স্বাধীন বাংলা মায়ের রুপ আমি শেষ দিন পর্যন্ত সুস্থ থেকে, দেখে যেতে চাই, আমি বাঁচতে চাই।”